Vanedannende medicin

|  |
| --- |
| **Almindelige bivirkninger** |
| * døsighed, træthed |
| * træghed |
| * agitation, aggression og impulsive handlinger |
| * muskelsvaghed |
| * svækket opmærksomhed, hukommelse og indlæring |
| * vægtøgning   En del patienter vil føle sig påvirket og have dårligere koordinering og balance. |

Du har fået udskrevet et lægemiddel, som kan være vanedannende.

Vi ønsker at øge sikkerheden for dig som patient i forbindelse med behandling med vanedannende medicin.

Det ser ud som om nogle mennesker udvikler mere afhængighed af disse stoffer end andre, men hvem det er, ved ingen på forhånd. Derfor er vi ekstra forsigtige, når vi udskriver disse lægemidler.

Hvad betyder afhængighed?

* For at opnå samme effekt, skal du tage en større dosis af medicinen, du har udviklet tolerans for stoffet
* Trang til lægemidlet
* Svækket evne til at styre indtagelsen
* Medicinen får en dominerende rolle i dagligdagen
* Forbruget fortsættes på trods af skadevirkning
* Hvis du ikke tager medicinen, får du symptomer på abstinenser, men symptomerne kan også komme på trods af normalt brug: Utilfredshed, manglende lyst, depression og ubehag i kroppen er eksempler på symptomer

|  |
| --- |
| **Vores ansvar som læge:** |
| * Du skal have en behandlingsplan |
| * Din behandling skal evalueres med jævne mellemrum |
| * Vi skal lave en klar aftale med dig om, hvordan du fornyer din recept, og det skal skrives i din behandlingsplan |
| * Vi vil sikre, at du modtager din medicin i henhold til behandlingsplanen |
| * Vi vil informere dig om og tilbyde eventuelle alternativer til behandlingen |
| * Du bør få hjælp til nedtrapning, hvis du har udviklet afhængighed |
| * Vi vil afbryde behandlingen i tilfælde af misbrug eller manglende overholdelse af behandlingsplanen samt hvis du optræder truende eller voldelig over for sundhedspersonalet |

Det kan du selv gøre for at mindske risikoen for at blive afhængig:

* Brug medicinen så kort tid som muligt
* Tag medicinen i overensstemmelse med din læges ordination
* Kombiner ikke medicinen med alkohol, andre vanedannende lægemidler eller euforiserende stoffer

Vi tilstræber en behandlingsperiode på maksimalt fire uger. Nogle gange er det nødvendigt, at du bruger et vanedannende lægemiddel i lang tid.

|  |
| --- |
| **Dit ansvar:** |
| * Du skal forny din recept ved fremmøde i klinikken. |
| * Du skal tage medicinen som foreskrevet og ikke hæve dosis alene uden først at kontakte lægen |
| * Du bør vide, at mistede lægemidler eller recepter ikke erstattes. |
| * Du må ikke give din medicin til nogen anden person. Dine lægemidler er personlige |
| * Du må ikke true eller bruge vold mod sundhedspersonale |
| * Når du rejser til udlandet, skal du kunne dokumenter, at du er i behandling med afhængighedsskabende lægemidler. |

Risikoen for afhængighed stiger betydeligt ved forbrug i længere tid. Derfor har vi et fælles ansvar for at reducere risikoen for, at du udvikler afhængighed.

Mere information:

**Stofmisbrug og afhængighed:**

<https://www.sundhed.dk/borger/patienthaandbogen/psyke/sygdomme/narkotiske-stoffer/stofmisbrug-og-afhaengighed/>

**Benzodiazepiner, nedtrapning:**

<https://www.sundhed.dk/borger/patienthaandbogen/psyke/sygdomme/laegemidler/benzodiazepiner-nedtrapning/>

**Bilkørsel og vanedannende medicin:**

<https://www.sundhed.dk/borger/patienthaandbogen/sundhedsoplysning/medicininformationer/generelle-raad/bilkoersel-og-vanedannende-medicin/>

**Medicin på rejser**

<https://www.borger.dk/sundhed-og-sygdom/Medicin/Medicin-paa-rejser>